沈鎜

沈鎜（），字大新，浙江嘉興府秀水縣人，民籍，明朝政治人物，官至江西按察使司副使。

 生平 
嘉靖七年（1528年）戊子科浙江鄉試第十九名。嘉靖十四年（1535年）會試第十一名，登第三甲第一百四十八名進士。授興化府推官，勤政愛民，十九年擢南京工部虞衡司主事，管理芜湖钞关，二十三年遷都水司員外郎，晉兵部職方司郎中，調武選司。二十六年擢興化府知府，在任僅四月，丁憂去職。嘉靖二十九年（1550年），補延平府知府，陞江西按察司副使，兵備饒州，卒于任內。《漢籍電子文獻資料庫-明人傳記資料索引》1876：沈鎜，字大新，浙江秀水人。嘉靖十四年進士，授興化府推官，勤政愛民，民建仁風亭勒石紀頌，擢南京工部主事，遷都水員外郎，晉兵部郎中，歷知興化，延平二府，陞江西按察司副使，兵備饒州，卒于官。民爭立祠祀之。《國朝獻徵錄·卷之八十六》：康大和《江西按察司兵備副使沈公鑒墓志銘》：公名鑒，字大新，少好學，工屬文，每試輒冠多士。領戊子鄉薦，登乙未進士，拜興化府推官。興化繁庶甲閩中，刑獄諸務簿牒填委。豪強依憑城社未易窮詰吏民□視側晲公?之如素所熟細析毫毛精中膏肓兩造至前情輒披露公既善燭人微隱又惻怛懇欵不以得情?喜故不鉤摘而刑自清不峻□而姦自戢間攝莆篆適歲饑公?開廩發粟勸借平□以濟之催科急甚公力白當道權宜從緩需補秋成海堤數决頻海之田盡沒既理旋壞公歎曰堤以?民顧反勞民于是躬親督視拓狹以廣易土以石，雖颶風陡作，而甃鑿完固恃以無虞漲有新畬防無溢水一勞永逸，民比於邵埭范堤-{云}-，其盡心民隱類如此。都憲廵臺相踵薦奏公才可大用，而公亦以考績行矣。民遮道泣留不可，則共乞公所持箑以去，建仁風亭勒石紀頌，比甘棠之思焉！庚子，擢南京工部虞衡主事，榷稅蕪湖榷稅故毛細易汧为之者往往矯厲苛核激其跡以自炫而無藝之徵頋沿襲不改。公至首除浮梁之稅?籍者三一存堂一在門一頒縣为之輸稅使自取三籍書之及上計即以是籍上不更籍公至數月額稅僅十之二當事者素知公賢以歲額不及?公慮密勸稍益之公曰什一法□法可易乎率不益?賈服公廉明至惟恐後稅反浮于額人益以是重公。甲辰，遷都水員外郎，晉兵部職方郎中，奉詔選士稱旨，尋調武選郎中。是時，武職當考課尚書南塘宋公以为非公不可請于朝故有是命公矢心精慎藻鑑明清軍政肅然一時稱得人云。丁未，擢興化府，公舊治也。吏民素諳公政教奉法循理，不勞而治，僅四月，以憂去。服闋，補知延平府。公下車詢民疾苦，厲精政理，躬節儉以甦坊里，均羡縮以舒驛傳，祛冗蠧以清筦庫，置徼軍以修火政，至若革丹稅蠲楮贖惜民力慎軍儲不可殫述，語在遺愛碑中。而尤加意學校，表厲名教，課諸生以業，躬督勸之獎飭，髦俊後皆成大名，並所素課豫識士也。剡薦交上，擢公江西按察司副使，奉勑兵備饒州。至則嚴飭衛所，懲怠勞勤，咸有成法。俄而疾作，公上疏固求觧職，待命久之未下。時江中劇盜數出歿剽掠?民害。公不敢以疾固緩國慮，募集精勇，親授方畧，盡擒獲之。淮府奏討長港遇例還民復勒民私自買之爭久之不决公謂既革則不當入之府巳賣則不當歸之民宜准律官???其利以給府婚嫁喪葬費而民間無名之賦賴以省，其經畧周詳，推此可知也。未幾，公卒，民相與呼號涕泣赴公之喪，曰公盡瘁急吾人之病，而公顧以病捐吏民耶。閩人亦千里赴之喪還自縉紳大夫及閭閻田野咸走哭盡哀。閩人列公治行，得請當□祀公名宦，而嘉人亦相率上公懿行於監司，祀公鄉賢。鄉評之，眾人無異辭。去後之思沒有餘泣斯亦可以徵公之德也。巳公內行脩飭于天性尤篤，事親順志承顏孝養備至居喪哀毀踰禮孝感鄉閭伯兄早世教姪使成立姊貧不能給迎歸養之待宗黨婣戚肅雍而和扶持周卹委曲備盡其用意篤厚在人倫風教之間非貌?惇洽而情不至者也居常不以賢知先人然與公遊者莫不敬讓之與人交溫溫者恐不當其意待下好掩其惡而揭其美人皆樂其長厚至於利誘勢怵則屹然不可動也典郡時所行諸善政鄰郡莫不師效?之然不言而信不嚴而成事咸奏功而名霑實惠則惟公能之他郡莫曉公以何道致然公又閱舒自信非挾數舞智如世所謂能者亦其坦率?惻誠欵動物有以得人之力入人之深也。鳴呼！若公者，雖使所稱循吏、古篤行君子，亦何以加焉。

 家族 
曾祖沈彥明；祖父沈玫；父沈嵩。母賀氏。具庆下。兄年（聽選官）、乾、權、誥、桐（训导）、鍨、堂、銓（贡士）、官、鏊（聽選官）、欽（监生）、弟鉦、鏞、鎣。

参考文献

Category:嘉靖七年戊子科浙江鄉試舉人
Category:明朝興化府推官
Category:南京工部主事
Category:明朝兵部郎中
Category:明朝兴化府知府
Category:明朝延平府知府
Category:明朝江西按察司副使
Category:秀水县人
J